****

**Gradska knjižnica „Mato Lovrak“**

**Ivana Nepomuka Jemeršića 1**

**43290 Grubišno Polje**

**Tel: 043/485-016**

**Web:** [**www.gkml.hr**](http://www.gkml.hr)

**E-mail: knjiznica.gp@gmail.com**

***IZVJEŠĆE O RADU***

***Gradske knjižnice „Mato Lovrak“***

***za 2022. godinu***

**Grubišno Polje, siječanj 2023.god.**

**SADRŽAJ**

[UVOD 3](#_Toc126050611)

[PROSTOR I OPREMA 4](#_Toc126050612)

[USTROJSTVO 5](#_Toc126050613)

[DJEČJI ODJEL S IGRAONICOM I PC-KUTKOM 5](#_Toc126050614)

[INFORMATIVNO-POSUDBENI ODJEL ZA ODRASLE 5](#_Toc126050615)

[STUDIJSKI ODJEL SA ČITAONICOM 6](#_Toc126050616)

[PODRUČNI ODJEL KNJIŽNICE U VELIKOM GRĐEVCU 6](#_Toc126050617)

[STRUČNO OSOBLJE KNJIŽNICE 7](#_Toc126050618)

[KNJIŽNIČNI FOND 7](#_Toc126050619)

[ČLANOVI I KORIŠTENJE KNJIŽNICE 9](#_Toc126050620)

[IZVORI FINANCIRANJA 10](#_Toc126050621)

[NAJČITANIJE KNJIGE U 2022. GODINI 11](#_Toc126050622)

[NAJČITATELJI U 2022. GODINI 13](#_Toc126050623)

[KULTURNO-ANIMACIJSKI I EDUKATIVNI PROGRAMI U 2022. GODINI 14](#_Toc126050624)

[SURADNJA S OSTALIMA 24](#_Toc126050625)

# UVOD

Gradska knjižnica „Mato Lovrak“ (u daljnjem tekstu: Knjižnica) je, sukladno zakonskim i podzakonskim aktima koji reguliraju knjižničnu djelatnost u 2022. godini:

* nabavljala knjižnu i neknjižnu građu hrvatske i svjetske književnosti, kao i djela znanstvene i stručne literature;
* nabavljala elektroničku građu (eKnjige);
* nabavljala novine i časopise za korisnike različitih dobnih skupina;
* provodila stručnu obradu građe te davala istu građu na korištenje;
* educirala korisnike za on-line pretraživanje kataloga Knjižnice i drugih elektronskih baza podataka;
* razvijala međuknjižničnu posudbu;
* organizirala i provodila pedagoško-animatorski rad s djecom predškolskog i školskog uzrasta;
* organizirala književne susrete, promocije knjiga, tematske izložbe, predavanja i radionice za djecu i odrasle, kao i druge programe sa šireg područja kulture, odgoja i obrazovanja;
* provodila suradnju sa školama, vrtićem i ostalim ustanovama i udrugama civilnog društva u lokalnoj zajednici i izvan nje.

# PROSTOR I OPREMA

Knjižnica je smještena u zgradi Centra za kulturu i informiranje dr. Franjo Tuđman (lijevo krilo zgrade). Poslovanje knjižnice odvija se u prostoru od 240 m2 koji obuhvaća Dječji odjel, Informativno-posudbeni odjel za odrasle, Studijski odjel sa čitaonicom, Zavičajnu zbirku i spremište. Tijekom 2018.god. Odjel za odrasle adaptiran je i dio uredskog prostora proširen je za korisnike.

U svom sastavu Knjižnica ima i Područni odjel u Velikom Grđevcu (36m2).

Knjižnica je opremljena adekvatnim namještajem i računalno-tehnološkom opremom koja omogućuje kvalitetan i ugodan rad djelatnika, ali i korisnika svih odjela Knjižnice. U 2022. godini su od informatičke opreme kupljeni laserski pisač A4, tintni pisač A3, 2 monitora i 3 seta zvučnika, a od uredskog namještaja 3 ormara za pohranu.



# USTROJSTVO

Svoju stručnu knjižničnu te odgojno-obrazovnu djelatnost u 2022. godini Knjižnica je obavljala kroz sljedeće odjele:

* Dječji odjel;
* Odjel za odrasle;
* Studijski odjel;
* Područni odjel knjižnice u Velikom Grđevcu.

## DJEČJI ODJEL S IGRAONICOM I PC-KUTKOM

U 2022. godini naši najmlađi korisnici mogli su provoditi slobodno vrijeme na Dječjem odjelu Knjižnice, gdje su za njih bile organizirane sljedeće aktivnosti:

* dječje kreativne, likovne i edukativne radionice;
* igraonice i pričaonice;
* izložbe dječjih radova i tematske izložbe;
* dječji igrokazi, predavanja za djecu različitih uzrasta;
* igranje društvenih i računalnih igara;
* druge prigodne akcije vezane za djecu.

## Picture 072Picture 072Picture 072INFORMATIVNO-POSUDBENI ODJEL ZA ODRASLE

Na Odjelu za odrasle u 2022. godini obavljali su se sljedeći poslovi:

* učlanjivanje korisnika knjižnice;
* nabava i stručna obrada knjižnične građe;
* zaštita građe te briga o njenom svakodnevnom smještaju na policama;
* fotokopiranje građe;
* međuknjižnična posudba;
* educiranje korisnika o samostalnom pronalaženju građe na policama i pretraživanju digitalnog kataloga Knjižnice;
* posudba knjižne i neknjižne građe;
* održavanje sastanaka čitateljskog kluba;
* promocije knjiga;
* održavanje likovnih i kreativnih radionica za odrasle.

***ZAVIČAJNA ZBIRKA***

Zavičajna zbirka izdvojena je kao zasebni prostor unutar Odjela za odrasle. Izgradnja, zaštita i promocija zavičajne zbirke kao izvora građe za razvoj duhovne i materijalne kulture zavičaja bitna je sastavnica rada svake Knjižnice, pa tako i naše. Tijekom 2022. godine postojeću zbirku u kojoj se nalaze knjige, brošure, periodika, plakati i ostala građa koja govori o povijesti našeg grada obogatili smo novim naslovima.

## STUDIJSKI ODJEL SA ČITAONICOM

Na Studijskom odjelu je smještena referentna zbirka koja se sastoji od različitih enciklopedija, leksikona i rječnika, a koja je bila dostupna korisnicima za korištenje isključivo u knjižnici. Tijekom 2022. godine korisnici su na Studijskom odjelu imali na raspolaganju 2 računala s internetskim pristupom za samostalni rad u Knjižnici te 12 sjedećih mjesta za tihi rad.

Sastavni dio Studijskog odjela je i čitaonica tiska u kojoj su korisnicima tijekom cijele godine na raspolaganju bili brojni naslovi novina i časopisa (Večernji list, Bjelovarski list, 043 Bjelovarsko-bilogorski vjesnik, Gospodarski list, Globus, Story, OK, Glas lova i ribolova, Meridijani, National Geographic, Prvi izbor, Moj planet, Moj stan, Moj lijepi vrt, Doktor u kući, Život i zdravlje, Udruga, Vatrogasni vjesnik, Phralipen).

## PODRUČNI ODJEL KNJIŽNICE U VELIKOM GRĐEVCU

Knjižnica u svom sastavu ima i Područni odjel u Velikom Grđevcu koji obuhvaća prostor površine 36 m2. U 2022. godini Područni odjel je preseljen u novi i adekvatan prostor koji svojim karakteristikama bolje odgovara potrebama knjižničnog poslovanja. Opseg knjižnog fonda povećan je za 69 novih naslova koji su nabavljeni od sredstava Ministarstva kulture i medija te Općine Veliki Grđevac.

Odjel je bio otvoren 2 sata tjedno, a u realizaciji rada sudjelovala je jedna djelatnica koja je obavljala sljedeće poslove:

* učlanjivanje korisnika knjižnice;
* računalnu obradu knjižne građe;
* inventarizaciju, klasifikaciju i signiranje građe;
* poslove zaštite građe te brige o njenom svakodnevnom smještaju na policama;
* pružanje informacija o knjižničnoj građi;
* vođenje blagajne.

# STRUČNO OSOBLJE KNJIŽNICE

U Knjižnici su u 2022. godini na puno radno vrijeme bile zaposlene 2 stručne djelatnice koje su sudjelovale u realizaciji rada, i to:

* 1 knjižničarka/ravnateljica – Jelena Ćafor;
* 1 knjižničarska suradnica – Ivana Ledić.

Računovodstvene poslove obavljala je Ljubica Krajačić, zaposlenica Centra za kulturu i informiranje dr. Franjo Tuđman.

Poslove spremačice obavljala je Vesna Čavić, također zaposlenica Centra za kulturu i informiranje dr. Franjo Tuđman.

# KNJIŽNIČNI FOND

U 2022. godini Knjižnica je nabavila ukupno 1.186 novih jedinica knjižnične građe, od čega je 1.117 jedinica u matičnoj Knjižnici u Grubišnom Polju, a preostalih 69 jedinica u Područnom odjelu u Velikom Grđevcu.

Knjige su nabavljene kupnjom, poklonom i otkupom Ministarstva kulture i medija. Za nabavljenu građu utrošili smo sredstva Grada Grubišnoga Polja u iznosu od 25.000,00 kn, Općine Veliki Grđevac u iznosu od 10.000,00 kn, Ministarstva kulture i medija u iznosu od 30.000,00 kn te vlastita sredstva u iznosu od 886,06 kn. Sva novonabavljena građa stručno je obrađena i uvrštena u fond Knjižnice.

|  |  |  |
| --- | --- | --- |
| **NABAVLJENA GRAĐA U 2022.G. PO VRSTAMA NABAVE** | | |
| **VRSTA NABAVE** | **BROJ SVEZAKA** | **VRIJEDNOST** |
| Vlastita kupnja | 561 | 65.886,06 kn |
| Pokloni | 44 | 3.135,00 kn |
| Otkup Ministarstva kulture i medija | 581 | 77.059,74 kn |
| **UKUPNO** | **1.186** | **146.080,80 kn** |

Knjižnica je nabavljala raznovrsnu knjižničnu građu kako bi što bolje udovoljila potrebama svojih korisnika.

|  |  |
| --- | --- |
| **NABAVLJENE KNJIGE U 2022.G. PO STRUČNIM PODRUČJIMA**  **(U MATIČNOJ KNJIŽNICI)** | |
| STRUKA | **NABAVLJENO** |
| 0 Znanost općenito | 31 |
| 1 Filozofija | 26 |
| 2 Religija | 5 |
| 3 Društvene znanosti | 32 |
| 5 Prirodne znanosti | 4 |
| 6 Primijenjene znanosti | 18 |
| 7 Umjetnost | 79 |
| 8 Znanost o jeziku i književnosti | 5 |
| 9 Povijest i zemljopis | 17 |
| **UKUPNO ZNANOST** | **217**  **19,43%** |
| **82/89 Književnost** |  |
| * hrvatska | 242 |
| * strana | 433 |
| **UKUPNO KNJIŽEVNOST ZA ODRASLE** | **675**  **60,43 %** |
| **DJEČJA I KNJIŽEVNOST ZA MLADE** | **225**  **20,14 %** |

U 2022. godini izvršen je i redovan otpis knjižnične građe po kriterijima zastarjelosti i dotrajalosti. Otpisano je ukupno 555 jedinica građe, čime je vrijednost knjižničnog fonda umanjena za 11.347,09 kn.

# ČLANOVI I KORIŠTENJE KNJIŽNICE

Knjižnica na kraju 2022. godine broji 420 aktivnih korisnika. Iako je primjetan porast broja korisnika u odnosu na prošlu godinu, još uvijek to nije broj korisnika s kojim možemo biti u potpunosti zadovoljni te ćemo i dalje raditi na unaprijeđenju i poboljšanju naših usluga s ciljem privlačenja još većeg broja korisnika.

Pravo na besplatan upis tijekom cijele godine imali su djeca s invaliditetom, umirovljenici iznad 65 godina starosti i najčitatelji iz prethodne godine. Tijekom Mjeseca hrvatske knjige besplatno smo upisali i učenike prvih razreda OŠ I.N. Jemeršića te SŠ Bartola Kašića.

|  |  |
| --- | --- |
| **KORIŠTENJE KNJIŽNICE U 2022. GODINI** | |
| Broj posudbi građe izvan knjižnice | 6.875 |
| Broj fizičkih posjeta | 10.120 |
| Broj virtualnih posjeta | 14.730 |

Što se tiče iskorištenosti Knjižnice, u 2022. godini je situacija bila malo bolja nego prethodne godine pa smo, s obzirom na to relativno zadovoljni brojem posjeta i posuđene knjižnične građe.

# IZVORI FINANCIRANJA

U 2022. godini Knjižnica se je financirala iz:

* proračuna Grada Grubišnog Polja (plaće i ostale redovne djelatnosti Knjižnice);
* proračuna Ministarstva kulture i medija (nabava knjižnične građe te sufinanciranje odobrenih Projekata i Programa);
* vlastitih prihoda Knjižnice (nadopuna knjižnične građe);
* proračuna Općine Veliki Grđevac (nadopuna knjižnične građe i pokrivanje ostalih troškova poslovanja Područnog odjela knjižnice u Velikom Grđevcu).

Na osnovu javnog poziva za sufinanciranje programa kulturnog razvitka koje je raspisalo Ministarstvo kulture i medija RH za 2022. godinu odobreno nam je sufinanciranje sljedećih programa:

**1. „*Nabava nove knjižnične građe“* …………………… *30.000,00 kn***

***3. „Ljeto s knjižnicom“ ………….. ……………….…… 3.000,00 kn***

**4. *„Dječji tjedan s knjižnicom“ …………..…….............. 3.000,00 kn***

***5. „Čitam i rastem“ …………………………………….. 3.000,00 kn***

***5. „Misli zeleno!“ ………………………………………. 3.000,00 kn***

***\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_***

**UKUPNO………………………………………....................... 42.000,00 kn**

Budući da nam sufinanciranje Ministarstva kulture i medija RH puno znači, posebice za nabavu knjižnične građe, i za 2023. godinu smo na isti javni poziv aplicirali sljedeće programe s navedenim traženim iznosima od strane Ministarstva:

**1.“*Nabava nove knjižnične građe“* …………………… *50.000,00 kn***

***2. „Ljeto s knjižnicom“ ………….. …………………… 12.200,00 kn***

**3. *„Dječji tjedan s knjižnicom“ …………..……............. 12.000,00 kn***

***4. „Čitam i rastem“ ……………………………………. 16.800,00 kn***

***5. „Misli zeleno!“ ………………………………………. 11.120,00 kn***

***6. „Nabava nove informatičke opreme“ ………………. 17.000,00 kn***

***\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_***

**UKUPNO………………………………………....................... 119.120,00 kn**

# NAJČITANIJE KNJIGE U 2022. GODINI

Kao i dosadašnjih godina, u 2022. godini najviše su se čitala djela stranih autora, i to prvenstveno beletristika i publicistika. U nastavku je popis najčitanijih djela:

**ZA ODRASLE:**

1. **domaći pisci :**

1. Ljekovito blato / Pavao Pavličić;

2. Krivi broj / Inna Moore;

3. Samo istina: ratni dnevnik generala Hrvatske vojske / Rahim Ademi;

4. Vilinska priča / Goran Tribuson;

5. Vjetrogonja Babukić i njegovo doba.

**b) strani pisci:**

1. Čista divljina / K. A. Tucker;

2. Mjesto zvano Winter / Patrick Gales;

3. Košnica / Gregg Olsen;

4. Zvala se Rose / Claire Allan;

5. Sanatorij / Sarah Pearse.

**ZA DJECU:**

**a) domaći pisci:**

1. Priče smijalice / Sanja Pilić;

2. Pauline mačke / Vlasta Golub;

3. Rukavica za Matildu / Jasminka Tihi – Stepanić;

4. Vrtovi duginih boja / Slavica Sarkotić;

5. Dva duga dana / Pavao Pavličić.

**b) strani pisci:**

1. Čovpas: gospodar buha / Dav Pilkey;

2. Gregov dnevnik: raspad sistema / Jeff Kinney;

3. Najgori roditelji na svijetu / David Walliams;

4. HB Olovka: bilješke i tajne, priče izmišljene i stvarne / Susanna Mattiangeli;

5. Kći dubina / Rick Riordan.

**c) slikovnice:**

1. Paw Patrol: Psići postaju superpsići / prevoditeljica Paula Lesički;

2. Grad: slikovnica s prozorčićima / ilustrator Antje Flad;

3. Upoznajem životinje / Lieve Boumans;

4. Snježna priča mame medvjedice / Sarah Stručić;

5. Slikobasne / Maja Šimleša.

# NAJČITATELJI U 2022. GODINI

Svake godine trudimo se posebno istaknuti i nagraditi naše vjerne čitatelje koji su pročitali najviše knjiga/slikovnica tijekom godine, a uz to su pažnju posvećivali i čuvanju knjiga te njihovom redovnom vraćanju.

***Najčitatelji u 2022. godini bili su***:

**ODJEL ZA ODRASLE:**

1. Matijašević Anita (171 knjiga);

2. Stepić Đurđa (149 knjige);

3. Benić Ivana (142 knjige);

**DJEČJI ODJEL:**

1. Pajić Marijana (94 knjiga);

2. Benić Tamara (72 knjiga);

3. Harauzek Ivano (67 knjiga).

**PREDŠKOLSKI UZRAST:**

1. Anamarija Volf Sokolić (185 slikovnica).

# KULTURNO-ANIMACIJSKI I EDUKATIVNI PROGRAMI U 2022. GODINI

**13. siječnja 2022.g.** u 17.00 sati – sastanak čitateljskog kluba „Čitam, dakle jesam“

**19. i 26. siječnja 2022.** g. u 13.00 sati - "Zimske kreativne radionice za djecu"



**27. siječnja 2022.** u 17.00 sati - "Unikatni dnevnik" kreativna radionica za odrasle u suradnji s Udrugom IGLICA / voditeljica Nevenka Bergovac

**2. veljače 2022.g.** u 13.00 sati "Pričaonica za djecu " na Dječjem odjelu knjižnice povodom Svjetskog dana čitanja naglas

**9. veljače 2022.g**. u 13.00 sati - kreativna radionica za djecu "Čestitka za Valentinovo"

**14. veljače 2022.** Obilježavanje Međunarodnog dana darivanja knjiga i Valentinova:

- u 9.00 sati posjet Dječjem vrtiću Tratinčica uz pričanje priča vrtičkoj skupini Vjeverice i Pingvini, te darivanje prigodnih slikovnica

- u 13.00 sati - kreativna radionica za djecu "Sva lica ljubavi"

**17. veljače 2022.g.** u 17.00 sati - kreativna radionica za odrasle u suradnji s Udrugom IGLICA "Ukrasne teglice-mix media"



**23. veljače 2022.g**. u 13.00 sati- kreativna radionica za djecu "Radionica izrade maski"

**24. veljače** u 17.00 sati - "Maskenbal" za djecu u suradnji s CIK-om dr. Franjo Tuđman

**3. ožujka 2022.g**  -u 17.00 sati - kreativna radionica za odrasle povodom Dana žena u suradnji s Udrugom IGLICA

**7. ožujka 2022.g.** u 13.00 sati - kreativna radionica za djecu povodom Dana žena "Poklon majci"

**8. ožujka 2022.g** u 18.00 sati izložba kreativih radova "Žena, majka, kraljica" u suradnji s Udrugom IGLICA i CIK-om dr. Franjo Tuđman povodom Dana žena



**16. ožujka 2022.g.** u 13.00 sati - kreativna radionica za djecu povodom Dana očeva

**17. ožujka 2022.g.** u 17.00 sati – sastanak čitateljskog kluba „Kava, cimet i miris knjige“

**22.ožujka 2022.g**. u 18.00 sati- putopisno predavanje i promocija knjige "Putovanje u Međuzemlje: Udisaj slobode", autora Tomice Kristića



**23. ožujka 2022.g**. u 13.00 sati - kreativna radionica za djecu "Stiglo je proljeće"

**24. ožujka 2022.g.** u 17.00 sati kreativna radionica za odrasle u suradnji s Udrugom IGLICA "Mix media-svijećnjaci"

**30.ožujka 2022.g.** u 13.00 sati- kreativna radionica za djecu" Proljetne košarice"

**4. travnja 2022.g**. obilježavanje Međunarodnog dana dječje knjige i 9. rođendana kampanje "Čitaj mi!":

- u 10.30 sati čitaonica za prvašiće

- u 13.00 sati "Snaga riječi"- radionica čitanja za djecu



**7. travnja 2022.g**. u 17.00 sati - "Uskrsni zečići" kreativna radionica za odrasle u suradnji s Udrugom IGLICA

**13.travnja 2022.g**. u 13.00 sati - uskrsna kreativna radionica za djecu

**13. travnja 2022. g.** u 18.00 sati "Potraga za pisanicama" u suradnji s CIK-om dr. Franjo Tuđman

**21. travnja 2022.g**. u 13.00 sati - kreativna radionica za djecu povodom Dana planete Zemlja "Naš planet Zemlja"

**NOĆ KNJIGE (22. - 25. travnja)**

**22. travnja 2022.g**. u 19.00 sati - promocija knjige (P)ostati zdrav, autor Bruno Šimleša

- u 19.00 sati - radionica/pričaonica za djecu, voditeljica Maja Šimleša

 

- od 20.00 sati - "Noćenje u knjižnici" za djecu

 

**25. travnja 2022.g.** u 18.00 sati - predstava za djecu "Čarolija čitanja", Dječje kazalište Šareni svijet

**27. travnja 2022.g.** u 10.00 sati - predavanje "Pojam permakulture i uzgoj vlastite hrane" Udruge ZELENI KLIK! za učenike SŠ Bartola Kašića

**29. travnja 2022.g.** - sudjelovanje u Susretu najčitatelja BBŽ-a u Čazmi

**3. svibnja 2022.g**. u 8.45 sati - predavanje "Očuvajmo leptire i pčele" Udruge ZELENI KLIK! za učenike SŠ Bartola Kašića



**5. svibnja 2022.g**. u 13.00 sati - multimedijalno predavanje i radionica za djecu povodom Dana medijske pismenosti "Medijska pismenost za najmlađe "

- u 17.00 sati - sastanak čitateljskog kluba „Kava, cimet i miris knjige“

**6. svibnja 2022.g**. u 13.00 sati - kreativna radionica za djecu povodom Majčinog dana

**12., 19. i 26. svibnja 2022.g**. u 17.00 sati - ciklus likovnih radionica za odrasle akademskog slikara Franje Matešina "Matešin u Grubišnom Polju"

**18. svibnja 2022.g.** u 13.00 sati - kreativna radionica za djecu "Cvjetna radionica "

**2. lipnja 2022.g.** u 17.00 sati – sastanak čitateljskog kluba „Kava, cimet i miris knjige“

**9. lipnja 2022.g.** u 17.00 sati - kreativna radionica za odrasle "Oslikavanje vaza" u suradnji s Udrugom IGLICA

**LJETO U GRADU - 1. dio (24. lipnja - 14. srpnja) -** u suradnji s CIK-om

**24. lipnja 2022.g**. u 18.00 sati - Zabavne igre za predškolce



- u 19.00 sati - Zabavne igre za osnovnoškolce

- u 20.00 sati - "Summer fun party"

**28. lipnja 2022.g.** od 12.00 do 20.00 sati - Zabava na napuhancima

**29. lipnja 2022.g.** u 12.00 sati - kreativna radionica za djecu "Zlatne ribice"

**30. lipnja 2022.g.** u 17.00 sati - kreativna radionica za odrasle "Eko torbe" u suradnji s Udrugom IGLICA



**6. srpnja 2022.g.** u 10.00 sati - edukativni izlet na Baru za osnovnoškolce

**12. srpnja 2022.g.** u 9.30 sati - predavanje za mame i bebe "Važnost čitanja od najranije dobi", voditeljica patronažna sestra Danica Bijelić



**14. srpnja 2022.g.** u 17.00 sati - kreativna radionica za odrasle "Eko buketi" u suradnji s Udrugom IGLICA

-------------------------------------------------------

**15. srpnja 2022.g.** u 17.00 sati – sastanak čitateljskog kluba „Kava, cimet i miris knjige“

**20. srpnja 2022.g.** od 9.00 sati - likovna kolonija za oslikavanje kućica sa spremnicima vode, sudjelovali su lokalni slikari iz Grubišnog Polja i okolnih mjesta te članice Udruge Iglica



**28. srpnja 2022.g.** u 17.00 sati - kreativna radionica za odrasle "Cvjetna bajka" u suradnji s Udrugom IGLICA

**1. - 15. kolovoza 2022.g. -** izložba eko radova pod nazivom "Misli zeleno"

**1. - 29. kolovoza 2022.g. -** Fotonatječaj "Uhvaćen s knjigom"

**11. - 31. kolovoza 2022.g.** - prodaja otpisanih knjiga u Gradskoj knjižnici

**11. kolovoza 2022.g.** u 17.00 sati - kreativna radionica izrade nakita za odrasle u suradnji s Udrugom IGLICA

**18. kolovoza 2022.g.** u 15.00 sati – sastanak čitateljskog kluba „Čitam, dakle jesam“

**LJETO U GRADU - 2. dio (23. kolovoza - 2. rujna) -** u suradnji s CIK-om

**23. kolovoza 2022.g.** u 18.00 sati - predstava "Kraljevna na zrnu graška" u izvedbi Kazališta Mala scena



**24. kolovoza 2022.g.** u 11.00 sati - kreativna radionica za djecu "Ljetna torba"

- u 12.00 sati - piknik uz društvene igre

**25. kolovoza 2022.g.** u 16.00 sati - Knjižnica na otvorenom



- u 17.30 sati - Potraga za blagom za predškolce

- u 18.00 sati - Zabavne igre za roditelje

**1. rujna 2022.g.** u 11.00 sati - Sportsko-zabavne igre za osnovnoškolce

- u 16.00 sati - kreativna radionica za odrasle "Slike od školjki" u suradnji s Udrugom IGLICA

**2. rujna 2022.g.** u 19.00 sati - mađioničarski nastup Magic Leona

----------------------------------------------------------

**29. rujna 2022.g.** u 17.00 sati - kreativna radionica za odrasle "Jesenski topiary" u suradnji s Udrugom IGLICA

**DJEČJI TJEDAN (3. - 7. listopada)** - u suradnji s CIK-om

**3. listopada 2022.g.** u 17.00 sati - otvorenje Dječjeg tjedna uz maskote

 

- u 17.30 sati - Face painting za djecu

- u 18.30 sati - plesna radionica

**4. listopada 2022.g.** u 9.00 sati - organizirani posjeti učenika 3.a i 3.b razreda OŠ I.N. Jemeršića

**-** u 13.00 sati - dječja radionica posvećena tradicionalnim igrama "Igrajmo se zajedno"

- u 18.00 sati - predstava za djecu "Plačko" u izvedbi Kazališta Mala scena

**5. listopada 2022.g.** u 9.00 sati - organizirani posjeti učenika 1.a, 1.b i 1.c razreda OŠ I.N. Jemeršića

**-** u 13.00 sati - kreativna radionica za djecu "Ježići"

- u 17.00 sati - Zabavno-sportske igre za predškolce

 

- u 18.00 sati - Zabavno-sportske igre za osnovnoškolce

**6. listopada 2022.g.** u 13.00 sati - izrada stabla prijateljstva na Dječjem odjelu Knjižnice

**7. listopada 2022.g.** u 18.00 sati - "Večer izazova"

------------------------------------------------------------

**MJESEC HRVATSKE KNJIGE (15. listopada - 15. studenoga)**

**17. listopada - 15. studenoga** - "Dani otvorenih vrata knjižnice" - grupni posjeti učenika osnovne i srednje škole

 

**20. i 27. listopada 2022.g.** u 17.00 sati - kreativne radionice za odrasle "Suvenir Grada 1 i 2" u suradnji s Udrugom IGLICA

**24. listopada 2022.g.** u 9.30 sati - predavanje "Čitam i rastem" za mame i bebe, voditeljica Danica Bijelić

**25. listopada 2022.g.** u 13.00 sati - kreativna radionica za djecu "Voljenom gradu"

**26. listopada 2022.g.** u 11.00 sati - predavanje za djecu "Važnost zdrave prehrane", voditeljica nutricionistkinja dr. Vesna Bosanac

**28. listopada 2022.g.** u 17.00 sati - predstavljanje romana "Raskrižje", autorice Marijane Perinić

**2. studenoga 2022.g.** u 18.00 sati - predstavljanje knjige "Kronologija povijesti gradova BBŽ-a", grupe autora

 

**10. studenoga 2022.g.** u 17.00 sati - kreativna radionica za odrasle "Što se krije u knjizi" u suradnji s Udrugom IGLICA

**15. studenoga 2022.g.**  u 9.00 sati - pričanica za predškolce "Zabavne priče za predškolce"

-------------------------------------------------------

**16. studenoga 2022.g.** u 10.00 sati - "Natjecanje u čitanju naglas" - gradska razina



**23. studenoga 2022.g.** u 13.00 sati - kreativna radionica za djecu "Izrada adventskog kalendara"

**24. studenoga 2022.g.** u 17.00 sati - kreativna radionica za odrasle "Božićne kugle" u suradnji s Udrugom IGLICA

**28. studenoga 2022.g.** u 9.30 sati - sastanak za bebe i roditelje u suradnji s Patronažnom službom grubišnopoljskog Doma zdravlja

**1. prosinca 2022.g.** u 17.00 sati - kreativna radionica za odrasle "Božićno drvce" u suradnji s Udrugom IGLICA

**6. prosinca 2022.g.** u 13.00 sati - kreativna radionica za djecu "Nikolina čizmica"

**8. prosinca 2022.g.** u 17.30 sati - otvorenje izložbe radova "Božićna čarolija"

**-** u 18.00 sati - predstavljanje knjige "Božićni začin", autorice Inne Moore

 

**9. prosinca 2022.g.** u 12.00 sati - književni susret s autoricom Jasminkom Tihi-Stepanić

**-** u 16.00 sati - organizirano gledanje utakmice na Dječjem odjelu

**14. prosinca 2022.g.** u 13.00 sati - kreativna radionica za djecu "Božićno drvce"

- u 17.00 sati – sastanak čitateljskog kluba „Kava, cimet i miris knjige“

**15. prosinca 2022.g.** u 17.00 sati - božićna kreativna radionica za odrasle u suradnji s Udrugom IGLICA

**20. prosinca 2022.g.** u 17.00 sati - "Božićna pričaonica" za djecu, voditeljica Snježana Berak



**30. prosinca 2022.g.** u 9.30 sati - sastanak za bebe i roditelje u suradnji s Patronažnom službom grubišnopoljskog Doma zdravlja

- u 18.00 sati - Novogodišnji party za djecu

# SURADNJA S OSTALIMA

U 2022. godini Gradska knjižnica „Mato Lovrak“ izvrsno je surađivala s gotovo svim institucijama u Gradu Grubišnom Polju i izvan njega, a kako bi javnost bila obaviještena o svim našim aktivnostima, osim lokalnog radija (Radio Grubišno Polje) Knjižnica je surađivala s ostalim medijima (Bjelovarski list, 043 Bjelovarsko-bilogorski vijesnik i Alfa BBR radio).

Za informativnu i javnu djelatnost Knjižnice važno je i oglašavati sve naše aktivnosti na društvenim mrežnim stranicama kao što je web stranica naše knjižnice ([www.gkml.hr](http://www.gkml.hr)) i facebook stranica.

URBROJ: 2127-1-25/9-23

Grubišno polje, 31. siječnja 2023. god.

**Ravnateljica**

**Jelena Ćafor, mag. bibl.**